b'\n_START_ARTICLE_\nSoftball\n_START_SECTION_\nOprema\n_START_PARAGRAPH_\nPotrebna oprema pri softballu je \xc5\xbeogica, rokavica, kij, dres in za\xc5\xa1\xc4\x8ditna oprema. Za\xc5\xa1\xc4\x8ditno opremo predstavljajo \xc4\x8delade pri ekipi v napadu ter \xc5\xa1\xc4\x8ditniki za noge in prsa pri catcherju (lovilcu).\n_START_SECTION_\n\xc5\xbdogica\n_START_PARAGRAPH_\nKljub poimenovanju tega \xc5\xa1porta (soft-mehek) \xc5\xbeogice niso posebno mehke. Velikost \xc5\xbeogice niha glede na na\xc4\x8din igre. V mednarodnih pravilih igre je pri fastpitchu dovoljen obseg \xc5\xbeogice 30.5\xc2\xb10.3\xc2\xa0cm, te\xc5\xbea pa je med 178 g in 198.4 g, pri slowpitchu pa je obseg 29.7\xc2\xb10.3\xc2\xa0cm in te\xc5\xbea med 166.5 g in 173.6 g. \xc5\xbdogica je po navadi narejena iz rumenega ali belega usnja; dva kosa usnja, v obliki \xc5\xa1tevilke osem, sta se\xc5\xa1ita skupaj z rde\xc4\x8do nitjo. Jedro \xc5\xbeogice je lahko narejeno iz dolgih vlaken kapoka, iz me\xc5\xa1anice plute in gume ali pa iz drugih dovoljenih materialov (\xc2\xbbOfficial Rules of Softball\xc2\xab).\n_START_SECTION_\nKij\n_START_PARAGRAPH_\nKij je lahko narejen iz kovine (po navadi aluminij), lesa ali pa iz me\xc5\xa1anih materialov (ogljikova vlakna, itd.). Velikost kija je odvisna od posameznika. Pri fastpitchu leseni kiji niso dovoljeni.'